钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

如上图甲为地心丁为地面人目在丁用仪器如丁辛戊庚测得冬至日轨高辛戊然实高乙戊视高辛戊其差为丁戊甲角夏至日轨高为壬其差则丁壬甲角小于丁戊甲角两视之差不等其所得之数必非真率且用表即景末难

定又有“日轮半径之差。”〈实表非中景故〉“《清蒙》之差”，致差之道
多端，岂容略率推步，遽定高下之数哉！

问：“日躔列宿，渐次西移，古来名为岁差《西历》以为列
宿东行度分，非日果差西也。是既然矣，又日躔有最
高，不惟旋转东行，即两心又无定距，则近星去极亦
有时远近，随时变易，安能遽定为一定之法，终古不
易﹖？”曰：“恒星及最高皆一二万年而一周，数十年而一
度。近星去极，虽则游移，为动甚微，为时甚缓，数年之”
间，目力器数，固难验其变易矣。既具测候之法，待其
积时积数，灼见违离，然后依法更定，未为失也。

《论清蒙气之差》第三，

《西历苐谷》，欲究极日躔行度之理，造测器十具，体式
各异，宫度分秒，丝毫不错，以定本地北极出地度分
讫，次用古法。〈即二至之高折中取之〉测之，不合者四分，莫知所
繇。乃造大浑仪一具于黄道上，加极细窥筒，夏至午
正测之。又时时测诸经纬度分，则二法往往不合。每
浑仪所测之纬度，高于所算太阳之纬度，乃知真高
在视高之下。因悟差高之缘，盖清蒙之气所为也。清
蒙之气者，地中游气，时时上腾，入夜为多，水上更多，
其质轻微，略似澄清之水，“其于物体，不能隔碍人目，
使之隐蔽，却能映小为大，升卑为高。故日月出入，人
从地平上望之，比于中天则大；星座出入，人从地平
上望之，比于中天则广。”此映小为大也。定望日时，地
在日月之间，人在地平，无两见之理，而恒得两见。或
日未西没而已见月食于东，日已东出而尚见月食
于西，或高“山之上，见日月出入”，以较历家算定时刻，
每先昇后坠，此升卑为高也

试以钱一文，寘空盏底，人立稍远，令盏之边掩钱体，人目不见钱则止。更以水注之，水半则钱体半见，水满则全见，升卑为高，其理明矣。

清蒙之气，有厚薄，有高下。气盛则厚而高，气减则薄
而下。厚且高则映像愈大，升像愈高；薄且下则映像
不甚大，升像亦不甚高。其所繇厚且高者，若海若江
湖，水气多也；或水少而土浮虚，此气能令轻尘上升，
亦厚且高也。地势不等，气势亦不等，故受《蒙》者其势
亦不等。欲定日躔月离、五星列宿等之纬度，宜先定
本地之清蒙差，

万历二十五年丁酉，西洋之迤北人，汎海至诺瓦生
八纳之地，北极出地七十六度强，日躔大寒四度。论
宗动之法，应日出在冬至后五十二日，却前出十三
日，所差二十九度。于时太阳实在地平下五度，因本
地在大海中，蒙气甚盛，太阳久躔地平之下，不能消
除其湿势，故发见折象尤多，令前出十三日也。又早
晚蒙气亦不等。盖昼则太阳能消湿气。至暮而尽。夜
则复生。渐生渐盛。及晨而多。故蒙气又有昼夜早晚
之差。

清《蒙》之本性，能昇物象，令高于实在之所，不能偏左
偏右，故其差恒在纬度，不在经度。今先论测纬法，借
宗《动天本论》内一则曰：“凡测高，以恒球纬圈量之。盖
恒天之内，经纬之度皆相连，有一自有二。若得本地
北极出地之数，及或东、或西恒球上日躔经度，可得
本时恒天内真纬。”

如左图甲乙丙为南北圈，甲戊丙为地平圈之一弧，
乙为天顶，乙辛己戊为恒球，一经圈过太阳之视高。